Ka soovitame linnavalitsusel keskenduda edaspidi oma kehvas rahalises olukorras kõigi teiste ja rahvusvahelise imperialismi süüdistamise asemel olukorra lahendamisele. Keegi teine, kui tänane linnavõim ei suurendanud veel detsembrikuus tulumaksu laekumise prognoosi 200 miljoni võrra ega  suurendanud linnavara müügi prognoosi koguni 250 miljoni kroonini. Keegi teine ei saa ka vastutada prioriteetide paikaseadmise eest. Meie soov on, et nende prioriteetide hulka kuuluksid Tallinna lapsed ja linlaste turvalisus. Selleks, et nende prioriteetide hoidmisele kaasa aidata, esitasime ka eelpool loetletud 7 ettepanekut linna rahalise olukorra parandamiseks.